Ir-Regolament tal-Kummissjoni (KE) Nru 1982/2003
tal-21 ta’Ottubru 2003
li jimplementa r-Regolament (KE) Nru 1177/2003 tal-Parlament Ewropew u tal-Kunsill dwar statistiċi tal-Komunità fuq id-dħul u l-kondizzjonijiet tal-ħajja (UE-SILC) rigward il-lista ta’ varjabbli ta’ mira primarja [1]
IL-KUMMISSJONI TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ewropea,
Wara li kkunsidra ir-Regolament (KE) Nru 1177/2003 tal- Parlament Ewropew u tal-Kunsill tas-16 ta’ Ġunju 2003 fuq is-statistiċi tal-Komunità fuq id-dħul u l-kondizzjonijiet tal-ħajja (UE-SILC) [2], u partikolarment l-Artikolu 15(2)(d) tiegħu,
Billi:
(1) Ir-Regolament (KE) Nru 1177/2003 jistabbilixxi kwadru komuni għall-produzzjoni sistematika ta’ statistiċi tal-Komunità fuq id-dħul u l-kondizzjonijiet tal-ħajja, li jinkludu data lonġitudinali u transversali paragunabbli u fil-ħin opportun dwar id-dħul u fuq il-livell u l-komposizzjoni tal-povertà u l-esklużjoni soċjali fuq livelli nazzjonalii kif ukoll ta’ l-Unjoni Ewropea.
(2) Skond l-Artikolu 15(2)(a) tar-Regolament (KE) Nru 1177/2003, miżuri ta’ implimentazzjoni huma neċessarji sabiex jiddefenixxu il-lista ta’ varjabbli mira primarji li għandhom ikunu inklużi f’kull settur tal-komponent transversali u l-lista ta’ varjabbli mira inklużi fil-komponent lonġitudinali, inkluż l-ispeċifikazzjoni tal-kodiċi varjabbli u tal-format tekniku tat-trasmissjoni tad-data.
(3) Il-miżuri previsti f’dan ir-Regolament huma skond l-opinjoni tal-Kumitat tal-Program ta’ l-Istatistika,
ADOTTAT DAN IR-REGOLAMENT:
Artikolu 1
Il-lista ta’ varjabbli mira primarji, il-kodiċi tal-varjabbli u l-format tekniku tat-trasmissjoni tad-data għall-operazzjoni ewlenija ta’ l-istatistiċi tal-Komunità fuq id-dħul u l-kondizzjonijiet tal-ħajja (UE-SILC) għandhom ikunu kif stabbiliti fl-Anness.
Artikolu 2
Dan ir-Regolament għandu jidħol fis-seħħ fl-għoxrin ġurnata mill-pubblikazzjoni tiegħu fil-Ġurnal Uffiċjali ta’ l-Unjoni Ewropea.
Dan ir-Regolament għandu jorbot fl-intier tiegħu u hu applikabbli direttament fl-Istati Membri kollha.
Magħmul fi Brussel, fis-7 ta’ Novembru 2003.